Tidligt tirsdag morgen klokken godt 7.00 vælter en bil om på taget. Ingen andre biler er impliceret, men ulykken skaber hurtigt kaos og lange køer på motorvejen. Uheldet sker ved afkørsel Støvring Syd i nordgående retning. Føreren af den forulykkede bil fik kun et par enkelte knubs. Det fortæller vagthavende his Nordjyllands Politi i Aalborg. Motorvejen blev åbnet igen klokken 8.00, men klokken 9.00 er der stadig lange køer. Christell Iversen fra TV2/NORD har været fanget i den lange motorvejskø siden 8.50. - Der kø så langt øjet rækker. Både forud og bagud. Vi kører kun med sneglefart, lyder det fra Christell Iversen. Udover uheldet på motorvejen, så bliver trafikken gjort yderligere svær af vejarbejde på strækningen.

Referat:
Et solo-uheld på motorvejen mod Aalborg betyder lange køer